पाएं अपने शहर की ताज़ा ख़बरें और फ्री ई-पेपरडाउनलोड करें
रांची। किसी भी देश के सर्वांगीण विकास में वहां के युवाओं की भूमिका सबसे अहम होती है। सन 2020 तक भारत विश्व में सबसे युवा देश होगा। अत: युवा विकास के क्षेत्र में भी कैरियर के सुनहरे विकल्प सामने आ रहे हैं। हाल ही राष्ट्रीय महत्व के संस्थान के रूप में घोषित तामिलनाडू के श्रीपेरुंबूदूर स्थित राजीव गांधी राष्ट्रीय युवा विकास संस्थान ने युवाओं को तैयार करने का बीड़ा उठाया है।
यह जानकारी सामाजिक संस्था नेशनल यूथ नेटवर्क के फाउंडर सेक्रेटरी आलोक तिवारी ने आज भास्कर डॉट कॉम को दी। तिवारी ने उक्त संस्थान से ही अध्ययन के उपरांत युवाओं के द्वारा ही युवाओं के विकास के उद्देश्य से संस्था का संचालन कर रहे हैं।
उन्होंने बताया कि राजीव गांधी राष्ट्रीय युवा विकास संस्थान युवा विकास से संबधित सर्वोच्च संस्थान है, जिसकी स्थापना सन 1993 मे युवा मंत्रालय भारत सरकार के द्वारा तमिलनाडूू के श्रीपेरुंबूदूर मे की गयी थी। अपने आप में बिल्कुल नए इस क्षेत्र मे बहुमुखी उद्देश्यों के साथ कार्य करते हुए संस्थान को 2008 मे डीम्ड विस्वविद्यालय का दर्जा प्रदान किया गया तथा 2012 मे संसद की अधिनियम 35/2012 के द्वारा इस संस्थान को राष्ट्रीय महत्व के संस्थान का दर्जा प्रदान किया गया है। भारत एवं एशिया प्रक्षेत्र मे युवा विकास से संबन्धित विभिन्न गतिविधियों के एक केंद्र के रूप मे यह संस्थान कार्य कर रहा है।
संस्थान ने युवा विकास की विभिन्न गतिविधियों को गति प्रदान करने तथा देश मे युवा विकास के लिए पेशेवर युवा तैयार करने के उद्देश्य से 2008 मे इस पर केन्द्रित 5 स्नात्कोत्तर पाठ्यक्रम प्रारम्भ किए हैं। ये पाठ्यक्रम देश मे युवाओ को ध्यान मे रखकर प्रारम्भ किए गए हैं। वे इस प्रकार हैं:
1. युवा सशक्तिकरण
2. लोकल गवर्नेंस
3. कैरियर काउन्सेलिंग
4. जेंडर स्टडीज़
5. लाइफ स्किल एडुकेशन
6. डेव्लपमेंट प्रैक्टिसेस (2013 से प्रारम्भ)
सारे पाठ्यक्रम युवा विकाश को केन्द्रित हैं एवं अंतराष्ट्रीय स्तर के हैं। कोर्स को पूरा करने के बाद सरकारी एवं गैर सरकारी, तथा अंतरराष्ट्रीय संगठनो मे कार्य करने का मौका आसानी से मिल सकता है। पिछेले वर्षों मे पास हुये छात्र विभिन्न युवा संगठनो, सरकारी संस्थाओं, तथा गैर सरकारी संस्थाओं मे कार्य कर रहे हैं।
संस्थान ने 2013-2015 सत्रह मे नामांकन के लिए आवेदन आमंत्रित किया है, जिसे ऑनलाइन भी भरा जा सकता है।
अधिक जानकारी संस्थान की वेबसाइट http://rgniyd.gov.in/ से प्राप्त की जा सकती है अथवा युवा संसाधन केंद्र रांची के फोन नंबर 09199186969 कॉल किया जा सकता है। फार्म भरने की अंतिम तिथि 10 -06-2013 है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva kas_Deva hne_Deva kas_Deva kas_Deva kas_Deva hin_Deva hin_Deva hin_Deva zho_Hant eng_Latn